Diari Oficial de la Generalitat Valenciana


Sumari del DOGV 2017, del 05-05-1993 (1993/827853)

RESOLUCIÓ de 20 d'abril de 1993, del Secretari General de la Presidència de la Generalitat Valenciana, per la qual es convoquen beques per a la realització de pràctiques de radio i televisió.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2017

Data del DOGV
:   05-05-1993

Secció del DOGV
:   ALTRES DISPOSICIONS

Número del document
:   1993/827853


Data del document
:   20-04-1993

Organisme emissor
:   Presidència de la Generalitat

Tipus de document
:   Resolució

Resolució de 20 d'abril de 1993, del Secretari General de la Presidència de la Generalitat Valenciana, per la qual es convoquen beques per a la realització de pràctiques de ràdio i televisió.  
La Presidència de la Generalitat Valenciana, en el marc de la política dirigida a la millora i especialització dels professionals de la informació en l'arca de la ràdio i la televisió, convoca la concessió de beques perquè els joves puguen accedir a la realització de pràctiques professionals.  
L'actuació anterior es troba en els objectius i les activitats del programa de desenvolupament de la comunicació social dels pressupostos de la Generalitat per a l?exercici 1993. Així mateix, és conseqüent amb el que disposa el títol tercer de la Llei 4/1983, de la Generalitat Valenciana, de 23 de novembre, d'us i Ensenyament del Valencià; i amb l'Acord de 12 de març de 1990, del Govern Valencià, sobre el pla triennal per a la promoció de l?ús del valencià en la Comunitat Valenciana.  
Vist que hi ha prou consignació pressupostària en el pressupost de la Generalitat Valenciana per a l?exercici de 1993.  
En virtut de les facultats que em confereix el Decret 217/1992, pel qual s'aprova el reglament orgànic i funcional de la Presidència de la Generalitat Valenciana, resolc:  
Primer  
Procedir a la convocatòria de concessió de 31 beques per a realitzar pràctiques professionals en ràdio i televisió.  
Segon  
Aprovar les bases que s'adjunten, que han de regir la convocatòria.  
Tercer  
L'import de les beques serà finançat amb càrrec a la línia  
592/000/93 del Programa 462. 10 del pressupost de la Generalitat Valenciana per ' a 1993, per una quantitat màxima de tretze milions vint mil (V3.020.000) de pessetes.  
València, 20 d'abril de 1993.- El Secretari General: Rafael Ferrer i Fombuena  
Bases de la convocatòria per a la concessió de 31 beques per a la realització de pràctiques professionals en ràdio i televisió  
1. Objecte  
Les beques tenen per objecte la formació complementària i l'especialització de joves professionals de la ràdio i la televisió, en els serveis públics de radiodifusió i televisió de la Comunitat Valenciana.  
2. Nombre i classes de beques  
Les beques de pràctiques arriben a un nombre total de 31, distribuït en les classes següents:  
- Classe PE: destinada a periodistes per a la realització de pràctiques en el sentit més polivalent del terme, és a dir, capaços d'exercir indistintament les activitats de redacció, locució, comentarista i edició o emissió.  
- Classe RF: per a pràctiques de control de so i tècnic de radiodifusió, per a la realització de pràctiques de producció, transmissió i manteniment d'equips i les funcions pròpies d'especialistes de so i control.  
- Classe TE: tècnics electrònica per a la realització de pràctiques de manteniment i control tècnic dels equips de televisió.  
- Classe OC: operadors de camera i reporters, en el sentit més polivalent del terme, és a dir, per a treballar amb cameres de vídeo fixes o portàtils, en exteriors o estudi, o mitjans de producció electrònica lleugera (ENG).  
- Classe OE: operador d'equips, per a fer pràctiques d'enregistrament, edició i reproducció de programes de televisió  
- Classe DO: documentalista per a fer pràctiques de documentació en televisió.  
- Classe OS: operadors de so per a fer pràctiques d'enregistrament i reproducció de so, en estudis i exteriors, muntatge i mescla de bandes de so i sonorització de programes de televisió.  
- Classe AR: ajudant de realització per a fer pràctiques de realització de programes de televisió.  
La Direcció General de Mitjans de Comunicació Social establirà el nombre de beques per classe a la vista de les sol·licituds presentades i de les disponibilitats dels mitjans de comunicació on es realitzaran les pràctiques. Les beques les adjudicarà el Secretari General de la Presidència, en virtut de la delegació conferida per Decret 4/88, del President de la Generalitat Valenciana.  
3. Dotació, duració i pagament de les beques  
Les 31 beques de pràctiques estaran dotades cadascuna amb 60.000 pessetes brutes mensuals.  
El període d'ús de les beques serà de set mesos, en qualsevol cas finalitzarà el dia 31 de desembre de 1993.  
L'import de les beques s'abonarà mensualment, després de la certificació del director del mitjà o del centre on els becaris realitzen les pràctiques.  
4. Titulació exigida  
Els aspirants hauran d'estar en possessió de la titulació que tot seguit s'expressa, segons la classe de beca que sol·liciten:  
- Classe PE: títol de llicenciat en Ciències de la Informació o acreditació de ser estudiant de 2n. cicle d'aquesta especialitat universitària o titulació universitària amb formació complementària en periodisme i/o mitjans àudio-visuals o informatius.  
- Classe RF, TE, OE i OS: títol de FP-2 (Imatge i So o Electrònica).  
-.Classe OC i AR: títol de FP-2 (Imatge i So).  
- Classe DO: títol superior universitari, amb formació complementària en documentació, banc de dades, informatització de la documentació o biblioteconomia.  
Tota titulació superior a l'exigida per a cada classe de beca i que faculte el candidat per a exercir les tasques corresponents, serà vàlida a efecte del compliment dels requisits que estableix aquesta base.  
5. Condicions generals  
Serà condició general haver obtingut el títol a que fa referència la base anterior en els darrers cinc anys. Els candidats a les beques han d'estar disposats a residir en qualsevol localitat de la Comunitat Valenciana, i a assistir i participar en els programes de treball que s'establesquen, per a la qual cosa caldrà garantir en cada cas la compatibilitat de la pràctica de les beques amb activitats laborals regulars.  
6. Mèrits preferents  
Es consideraran mèrits preferents:  
- Amb caràcter general, el coneixement de les dues llengües oficials de la Comunitat Valenciana. En el cas que les beques de les classes DO, AR i PE, es considerarà mèrit preferent l'acreditació del coneixement escrit de valencià.  
- Ser menor de 30 anys.  
- El currículum acadèmic.  
Els mèrits que s'al·leguen hauran de ser acreditats, mitjànçant compulsa, en el moment de presentació de les sol·licituds.  
Tindran preferència les persones sol·licitants que no s'hagen beneficiat de cap beca semblant a la sollicitada i aquelles que no tinguen cap relació laboral remunerada.  
7. Procés de selecció  
Les beques seran adjudicades per resolució del Secretari General de la Presidència de la Generalitat, en el termini d'un mes comptador a partir de l?endemà de la finalització de presentació de sol·licituds, i a la vista de la proposta de la comissió avaluadara, de la qual formaran part els membres següents:  
- El Director General de Mitjans de Comunicació Social i Relacions Informatives, o persona en qui delegue que assumirà la Presidència.  
- Els membres de la Direcció General de Mitjans de Comunicació Social i Relacions Informatives nomenats pel President.  
- Quatre membres, designats respectivament per les entitats següents:  
- Un representant de TVV  
- Un representant de la RAV  
- Un representant de TVE-CV  
- Un representant de RNE-CV  
- El Secretari General Administratiu de la Presidència, o persona en qui delegue, que serà el secretari.  
Els membres de la comissió podran ser assessorats pel personal tècnic i professional que consideren necessari, que podrà assistir amb veu però sense vot. La Direcció General de Mitjans de Comunicació Social i Relacions Informatives podrà nomenar un assessor representant del professorat dels instituts de Formació Professional, especialment de la branca d'imatge i so.  
La comissió podrà convocar tots aquells aspirants que considere oportú, per a comprovar, mitjànçant entrevista, els mèrits adduïts que crega d'interès.  
En la resolució d?adjudicació s'especificarà la destinació dels becaris.  
En cas de no produir-se la resolució d'adjudicació dins del termini assenyalat, s'entendran desestimades les sol·licituds.  
Es constituirà una borsa de reserva amb els aspirants a les beques de pràctiques que, havent superat la selecció, no resulten adjudicataris d'aquestes.  
La Presidència de la Generalitat es reserva la facultat de deixar deserta, total o parcialment, l'adjudicació de les beques convocades i d'interpretar el contingut d'aquestes bases.  
8. Formalització de les sol·licituds  
Els impresos de sol·licitud estaran a disposició de les persones interessades en la Secretaria General Administrativa (Registre General) de la Presidència de la Generalitat Valenciana (Palau de Castellfort. C/ Juristes, 16-18). Els candidats hauran de presentar-lo en el Registre General de la Presidència o tramitar-lo per qualsevol de les formes que estableix l'article 38.4 de la Llei 30/1992, de 26 de novembre, de Regim Jurídic de les Administracions Públiques i del Procediment Administratiu Comú, complimentat juntament amb fotocòpia compulsada del DNI i currículum, segons el qüestionari adjunt a l'imprès. No s'acceptarà cap currículum que no s'adapte a aquest qüestionari.  
Els sol·licitants hauran de manifestar la seua disponibilitat de residir en qualsevol localitat on hi haja serveis públics de ràdio i TV en la Comunitat Valenciana.  
El termini de presentació de sol·licituds serà de 15 dies hàbils a partir de l?endemà de la publicació de la convocatòria en el Diari Oficial de la Generalitat Valenciana.  
9. Normes de funcionament  
Les normes de funcionament que regiran el període d'ús de les beques, son les següents:  
a) Les pràctiques es realitzaran en règim de jornada intensiva, la durada d'aquestes no podrà excedir de quatre hores diàries, ni de 24 hores setmanals.  
b) L'horari de realització de les pràctiques estarà comprés entre les 8 i 21 hores, de dilluns a divendres, en casos excepcionals i amb el consentiment dels becaris es podran realitzar les pràctiques fora d'aquest horari.  
c) Les pràctiques a desenrotllar pels becaris no podran suposar l?exercici de funcions pròpies d'un lloc de treball, ni substituir al personal de la plantilla de cada centre.  
d) El desenrotllament de les pràctiques pels becaris es realitzarà baix la tutela directa del personal de cada centre, segons la seua especialitat. Amb aquesta finalitat, la Direcció de cada centre y el seu respectiu comitè d'empresa formaran una comissió paritària amb les següents funcions: nomenament dels tutors, seguiment del desenrotllament de les pràctiques dels becaris, comunicació a la Direcció General de Mitjans de Comunicació Social i Relacions Informatives de les incidències que es produesquen i emissió d'un informe, finalitzat el període de les beques, en el que es resumesca el desenrotllament d'aquestes.  
La Direcció General de Mitjans de Comunicació Social i Relacions Infon-natives podrà modificar les destinacions dels beneficiaris, quan crega convenient que els becaris diversifiquen les pràctiques a realitzar, d'acord amb els directors dels centres on hagen de ser destinats i amb els recursos que aquests disposen.  
10. Incompliments i incidències  
La Direcció General de Mitjans de Comunicaçió Social i Relacions Informatives resoldrà les incidències que tinguen Lloc durant el període d'aprofitament de les beques.  
En el cas d'incompliment pel becari de les funcions pròpies, la direcció general esmentada podrà acordar la revocació de la beca, comptant amb l'informe previ del responsable del centre o mitjà on es realitzen les pràctiques, i l'audiència prèvia a l'interessat.  
Davant les incidències, renúncies, abandons o incompliments que deixen vacant una beca, es procedirà a cobrir-la segons l?ordre establert en la borsa de reserva que resulte del procés de selecció.   
ANNEX I  
Sol·licitud de la beca  
Sr/Sra amb domicili a   
carrer , núm amb DNI núm ,  
expedit a amb data , en nom propi, coneixedor de  
la resolució publicada en el DOGV núm. de data pel qual  
la Presidència de la Generalitat convoca 31 beques per a fer pràctiques professionals en ràdio i televisió, assabentat de les condicions establertes en les Bases, es compromet d'acceptar-les i d'assistir i participar plenament en els programes de treball que siguen establerts, en cas d'ésser-ne adjudicatari, i declara que totes les dades acadèmiques i professionals assenyalades en el qüestionari són certes.  
Lloc, data i signatura  
DIRECCIÓ GENERAL DE MITJANS DE COMUNICACIÓ SOCIAL I RELACIONS  
INFORMATIVES.  
QÜESTIONARI CURRÍCULUM  
SOL·LICITUD DE BECA CLASSE   
NOM COGNOMS   
LOCALITAT ADREÇA   
CODI POSTAL TELÈFON/S   
DATA NAIXEMENT D.N.I   
 TITULACIÓ OFICIAL CENTRE DOCENT I DATA D'EXPEDICIÓ  
   
   
 ALTRES TITULACIONS CENTRE DOCENT I DATA D'EXPEDICIÓ  
   
   
CURSOS D'ESPECIALITZACIÓ RELACIONATS AMB LA BECA SOL·LICITADA  
   
   
ALTRES MÈRITS I/O EXPERIÈNCIA PROFESSIONAL  
(Expedient acadèmic, cursets, seminaris, etc..)  
   
   
ACREDITACIO DE CONEIXEMENT ESCRIT DEL VALENCIÀ (PER A LES BEQUES: DO, AR I PE)  
 Títol Centre i data d'expedició